Trokdrywer brand erg ná ongelukEen van die vragmotors het na die ongeluk aan die brand geslaan (Foto: Verskaf) ŉ Vragmotorbestuurder het Sondag ernstige brandwonde opgedoen nadat die vragmotor waarin hy gery het met ŉ ander vragmotor in ŉ ongeluk betrokke was. Shawn Herbst, woordvoerder van ER24, sê die twee vragmotors het die aand op die N3 digby die Cato Ridge-afrit in KwaZulu-Natal gebots. Een van die vragmotors het daarna aan die brand geslaan. “Die bestuurder wat in die brandende vragmotor was, het ernstige brandwonde opgedoen. Paramedici het hom op die toneel gestabiliseer en daarna per ambulans na ŉ nabygeleë hospitaal geneem,” sê Herbst. Die bestuurder van die ander vragmotor het ongedeerd van die voorval afgekom. Die twee vragmotors het die aand op die N3 digby die Cato Ridge-afrit in KwaZulu-Natal gebots (Foto: Verskaf)